recursal/SuperWikiNEXT-32B huggingface dataset:
**வட்டரக்க விஜித்த தேரர்** (*Watareka Vijitha Thero*) என்பவர் இலங்கையின் பௌத்த மதகுருவும், அரசியல்வாதியும் ஆவார்.

அரசியலில்
---------

மகியங்கனையைப் பிறப்பிடமாகக் கொண்ட விஜித்த தேரர் வித்தியாலங்கார மடப்பள்ளியில் கல்வி கற்று மதகுருவானார். 1994 ஆம் ஆண்டில் மகியங்கனை பௌத்த விகாரைக்கு அதிபதியாகச் சென்றார். அங்கிருந்தபடி அவர் ஏனைய சமய, சமூகங்களுடன் நெருங்கிப் பணியாற்றினார். சிறீலங்கா முஸ்லிம் காங்கிரஸ் தலைவர் எம். எச். எம். அஷ்ரப்பின் இணைப்பாளர்களில் ஒருவராகப் பணியாற்றினார். அஷ்ரப்பினால் ஆரம்பிக்கப்பட்ட தேசிய ஐக்கிய முன்னணியின் தலைவராக இவர் தெரிவு செய்யப்பட்டார். இதனை அடுத்து விஜித்த தேரர் பௌத்த தீவிரவாதிகளின் தாக்குதல்களுக்கு இலக்கானார்.

விஜித்த தேரர் மகியங்கனை பிரதேச சபைத் தேர்தலில் சுயேட்சைக் குழுவொன்றை ஏற்படுத்தி போட்டியிட்டுத் தோல்வியடைந்தார். பின்னர் உள்ளூராட்சி சபைத் தேர்தலில் ஆளும் பொதுஜன ஐக்கிய முன்னணியின் சார்பில் போட்டியிட்டு வெற்றி பெற்றார்.

தாக்குதல்கள்
------------

முசுலிம்களுக்கு எதிரான பௌத்த தீவிரவாத அமைப்பான பொது பல சேனாவை இவர் கடுமையாக விமரிசித்து வந்தார். இக்குழுவினரால் இவர் பலமுறை தாக்கப்பட்டுள்ளார். பொதுபல சேனாவின் தலைவர் கலகொட அத்த ஞானசார தேரர் ஊடகவியலாளர்களின் முன்னிலையில் இவரைப் பலமுறை கடுமையான வார்த்தைகளினால் தூசித்துள்ளார்.

2014 சூன் 16 ஆம் நாள் அளுத்கமை நகரில் மேற்கொள்ளப்பட்ட முஸ்லிம்களுக்கு எதிரான தாக்குதல்களை இவர் பகிரங்கமாகக் கண்டித்தார். சூன் 19 இல் இவர் கொழும்பின் புறநகரான பாணந்துறையில் வைத்துக் கடத்தப்பட்டு, கடுமையாகத் தாக்கப்பட்ட நிலையில் கண்டுபிடிக்கப்பட்டார். மருத்துவமனையில் அனுமதிக்கப்பட்ட விஜித்த தேரர், காவி உடை தரித்த சிலர் கடத்திச் சென்று தாக்கியதாக காவல்துறையினரிடம் வாக்குமூலம் கொடுத்தார். ஆனாலும், மருத்துவமனை மருத்துவ அதிகாரி, விஜித்த தேரர் "தன்னைத்தானே காயப்படுத்தி சேதம் விளைவித்துக் கொண்டதாக" தனது மருத்துவ அறிக்கையில் தெரிவித்திருந்தார். இதன் அடிப்படையில், 2014 சூன் 25 இல் மருத்துவமனையில் இருந்து விடுவிக்கப்பட்ட நிலையில் விஜித்த தேரர் உடனடியாகவே காவல்துறையினரால் கைது செய்யப்பட்டார். 2014 சூலை 7 வரை தடுப்புக் காவலில் இருந்த வட்டரக்க தேரரை பாணந்துறை நீதிமன்றம் பிணையில் விடுவித்தது. தனக்கெதிரான குற்றச்சாட்டுக்களை ஏற்றுக்கொள்ள மறுத்து விட்ட அவர் தான் நிரபராதி எனத் தெரிவித்தார்.

மேற்கோள்கள்
-----------

1. 1 2  "வட்டாரக்க விஜித தேரர்: ஒரு எச்சரிக்கை". மாற்றம். 30 சூன் 2014. 30 சூன் 2014 அன்று பார்க்கப்பட்டது.
2. 1 2  "Pro-Muslim monk attacked in Sri Lanka". அல்-ஜசீரா. 19 சூன் 2014. 30 சூன் 2014 அன்று பார்க்கப்பட்டது.
3. 1 2  "The Ven. Watareka Thera Saga". சண்டே லீடர். சூன் 30, 2014. 2014-07-15 அன்று மூலம் பரணிடப்பட்டது. 30 சூன் 2014 அன்று பார்க்கப்பட்டது.
4. ↑  "வட்டரக்க தேரருக்கு பிணை". தமிழ்மிரர். சூலை 7, 2014. 7 சூலை 2014 அன்று பார்க்கப்பட்டது.
**வட்டலாப்பம்** (**Watalappam**)(சிங்களம்:වටලප්පන්; இலங்கை மலாய்:*serikaya)* என்பது தேங்காய் கூழ் தேங்காய் கலப்புனவு ஆகும். இதில் செறிவூட்டப்பட்ட பால், வெல்லம், முந்திரி, முட்டை, பல்வேறு மசாலா பொருட்கள் (ஏலக்காய், கிராம்பு மற்றும் சாதிக்காய் உள்ளிட்ட) சேர்க்கப்பட்டிருக்கும். சில நேரங்களில் தடித்த பாண்டான் சாறு அல்லது துருவப்பட்ட வெனிலா காய் சேர்க்கப்பட்டிருக்கும்.

18ஆம் நூற்றாண்டில் ஒல்லாந்தர் கால இலங்கை ஆட்சியின் போது இந்தோனேசியாவிலிருந்து இலங்கைக்குக் குடிபெயர்ந்த இலங்கை மலாய்க்காரர்களால் இந்த உணவு கொண்டு வரப்பட்டதாக நம்பப்படுகிறது. வட்டலாப்பம் என்பது தமிழ் மொழியில் மருவிய சொல்லாக இருக்கலாம். *வாட்டில் (Vattil) என்பது* கோப்பையினையும் மற்றும் *அப்பம்* என்பது அணிச்சலையும் குறிக்கும். இதனாலே இது வட்டலாப்பம் (கப் கேக்) என அழைக்கப்படுகிறது. இந்த உணவு உண்மையில் தமிழ் மக்கள் அறிந்திருக்கவில்லை. முட்டை, தேங்காய்ப் பால், பனை சர்க்கரை மற்றும் பாண்டன் அல்லது ஸ்க்ரூபின் இலைகளால் வேகவைத்த உணவான இது செரிக்காயா எனப்படும் மலாய் இனிப்பு வகையிலிருந்து பெறப்படுகிறது. தோற்றத்தின் அடிப்படையில் இரண்டு உணவுகளுக்கும் ஒற்றுமையுள்ளது. இது இடச்சுக்காரர்களிடமிருந்து பெறப்பட்ட வார்த்தையாகக் கூட இருக்கலாம். விலா அதாவது கஸ்டார்ட் என்பது வட்டார வழக்காக இலங்கை சோனகர் வட்டாரத்தைப் பயன்படுத்தி வட்டில்-அப்பன் என்ற தமிழ்ப் பெயராகப் பயன்படுத்தப்பட்டது.

இலங்கையின் முசுலீம் சமூகத்துடன் தன்னை அடையாளம் காட்டிக்கொண்ட இனிப்பான இது, ஈகைத்திருநாள், ரமலான், திருமணங்கள், மத விழாக்கள் மற்றும் பிற சமூக விழாக்கள் மற்றும் கொண்டாட்டங்களின் போது பிரபலமாக உள்ளது.

இதையும் பார்க்கவும்
-------------------

* இலங்கை உணவு முறைகள்

மேற்கோள்கள்
-----------

1. ↑  "The Decline of Watalappam". *Daily News* (Colombo, Sri Lanka). 31 August 2012. .
2. ↑  "Watalappan - My SriLankan Recipes" (ஆங்கிலம்). 15 October 2013. 6 ஜூலை 2016 அன்று மூலம் பரணிடப்பட்டது. 15 July 2016 அன்று பார்க்கப்பட்டது.
3. ↑  Hussein, Asiff. "The origins of some Sri Lankan Muslim Foods and Beverages". Sailan Muslim Foundation. 26 May 2020 அன்று பார்க்கப்பட்டது.
4. ↑  "Brace Yourself: Watalappam Season Is Here". 6 July 2016. .
5. ↑  Ashwin Rajagopalan, Ashwin (1 July 2019). "Watalappan - Sri Lanka's Most Famous Dessert". NDTV Food. 20 May 2020 அன்று பார்க்கப்பட்டது.

வெளி இணைப்புகள்
---------------

* வட்டலாப்பம் செய்முறை
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Symphysodon|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வட்டத்தகடு மீன்** (*Discus fish*) சிச்சில்ட் (Cichlid) இனத்தைச் சார்ந்த இவ்வகை மீன்களின் பூர்வீகம் 
தென் அமெரிக்கா நாட்டின் காடுகளான அமேசான் காடுகள் ஆகும். இவற்றின் உடல் வட்டமான தட்டு போன்றும் சுத்தமான நீர் நிலைகளில் பிரகாசமான வண்ணத்துடனும் காணப்படுகின்றது. 
ஏறாலமான நாடுகளில் நீர் நிலைகளில் வளர்க்கப்பட்டு ஏற்றுமது செய்யப்படுகிறது.  தொட்டிகளின் கீழ் நிலையிலேயே காணப்படும் இவை ஒரு மாமிச உண்ணி உயிரினம் ஆகும்.

மேற்கோள்கள்
-----------

1. ↑  Loiselle, Paul V. (1995). *The Cichlid Aquarium*. Germany: Tetra Press. பன்னாட்டுத் தரப்புத்தக எண்:1-56465-146-0.
2. ↑  Sands D (1994) *A fishkeepers guide to Central American cichlids.* Tetra Press. Belgium pg 59-60.
3. ↑  Mills D (1993) *Aquarium Fish* Harper Collins ISBN 0-7322-5012-9
4. ↑  Chong, K.; Ying, T. S.; Foo, J.; Jin, L. J.; Chong, A. (2005-09-12). "Characterisation of proteins in epidermal mucus of discus fish (*Symphysodon* spp.) during parental phase". *Aquaculture* **249**: 469–476. doi:10.1016/j.aquaculture.2005.02.045.

வெளி இணைப்பு
------------

விக்கிமீடியா பொதுவகத்தில்,  
 ***Symphysodon***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Symphysodon***

* Discus photogallery from Club Live World பரணிடப்பட்டது 2017-07-30 at the வந்தவழி இயந்திரம்
* Discus Society Malaysia பரணிடப்பட்டது 2017-05-18 at the வந்தவழி இயந்திரம்
* Fanatik-Discus-International informations, pictures, videos about discus fish
**ஐவ்வகை நந்திகள்** என்பவை சிவ ஆகமங்களின் அடிப்படையில் சிவாலயங்களில் அமைக்கப்பெரும் ஐந்து நந்திகளாவர். ஆகமத்தில் ஒவ்வொரு நந்தியை அமைக்கும் விதமும், அமைவிடமும், அந்த நந்திகளின் வரலாறும் இடம்பெற்றிருக்கின்றன.

நந்திகளின் வகை
--------------

### கைலாச நந்தி

முதன்மைக் கட்டுரை: கைலாச நந்தி
**கைலாச நந்தி** என்பவர் சிவாலயங்களில் காணப்பெறும் ஐவகை நந்திகளில் ஒருவராவர். இவர் அனைத்து சிவாலங்களிலும் மூலவருக்கு அருகே அமைக்கப்பெறுகிறார். கைலாயத்தில் சிவபெருமானுக்கு அருகே எப்போதும் இருப்பதனால் இவருக்கு *கைலாச நந்தி* என்று பெயர் வந்து. 

### அவதார நந்தி

முதன்மைக் கட்டுரை: அவதார நந்தி
**அவதார நந்தி** என்பது சிவாலயங்களில் காணப்பெறும் ஐவகை நந்திகளில் லிங்கத்திற்கு அருகே இருக்கும் கைலாச நந்திக்கு அடுத்து இருப்பதாகும். சிவபெருமானுக்கு வாகனமாக திருமால் நந்தியாக மாறியதால் இந்த நந்தியை *விஷ்ணு அவதார நந்தி* என்றும், *விஷ்ணு நந்தி* என்றும் அழைக்கின்றார்கள்.

### அதிகார நந்தி

முதன்மைக் கட்டுரை: அதிகார நந்தி
**அதிகார நந்தி** என்பது சிவாலயங்களில் காணப்பெறும் ஐவகை நந்திகளில் மூன்றாவதாக இருப்பதாகும். கைலாயத்தில் வாயிற்காவலாக நின்றிருக்கும் நந்திக்கு, சிவபெருமானை தரிசிக்க வருபவர்களை அனுமதிக்கும் அதிகாரம் கொண்டவராக உள்ளமையினால் *அதிகார நந்தி* என்ற பெயர் வந்தது. 

### சாதாரண நந்தி

முதன்மைக் கட்டுரை: சாதாரண நந்தி
**சாதாரண நந்தி** என்பது சிவாலயங்களில் காணப்பெறும் ஐவகை நந்திகளில் நான்காவதாக இருப்பதாகும். ஐந்து நந்திக்கும் குறைவான சிவாலயங்களில் இந்த நந்தி அமைக்கப்பெறுவதில்லை.

### பெரிய நந்தி

முதன்மைக் கட்டுரை: பெரிய நந்தி
தஞ்சை பிரகதீஸ்வர் கோவிலில் உள்ள பெரிய நந்தி
**பெரிய நந்தி** என்பது சிவாலயங்களில் காணப்பெறும் ஐவகை நந்திகளில் நுழைவுவாயிலில் காணப்பெறும் நந்தியாவார். கைலாயத்தின் காவலனாக எந்நேரத்திலும் பேர்க்கோலம் கொண்டு விஸ்வரூபத்தில் இந்த நந்தி இருக்கிறார். அதன் காரணமாக இவரை *மஹா நந்தி* என்றும் *விஸ்வரூப நந்தி* என்றும் அழைக்கின்றனர்.

கருவி நூல்
----------

* சிவ ஆகமம்

காண்க
-----

* சிவபெருமான்
* ஐவகை நந்திகள்
* அதிகார நந்தி வாகனம்
* நந்தி திருக்கல்யாணம்

ஆதாரம்
------

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
**ஐலவ்யூ** (*ILOVEYOU*) அல்லது **இலவு இலெற்றர்** (*Love Letter*) என்பது கிறீன்விச்சு இடைநிலை நேரப்படி, 2000ஆம் ஆண்டு மே 4ஆம் நாள் அன்றும் அதன் பின்னரும் மில்லியன் கணக்கிலான விண்டோசுக் கணினிகளைத் தாக்கிய கணினிப் புழு ஆகும். இது "ILOVEYOU" என்ற தலைப்புடன் "LOVE-LETTER-FOR-YOU.txt.vbs" என்ற இணைப்பைக் கொண்ட மின்னஞ்சலால் பரவியது. இவ்விணைப்பைத் திறக்கும்போது ஒரு விசுவல் பேசிக்கு நிரல் செயற்படத் தொடங்கும். இந்நிரல் கணினியில் படிமக் கோப்புகளை மேலெழுதி விடுவதுடன், விண்டோசு முகவரிப் புத்தகத்திலுள்ள அனைத்து மின்னஞ்சல் முகவரிகளுக்கும் தனது படியை அனுப்பி விடும். மேலும், இது கடவுச்சொற்களைத் திருடும் மென்பொருளையும் தரவிறக்கம் செய்கின்றது. இப்புழுவின் 82 வகைகளைக் கண்டறிந்துள்ளதாகச் சிமாண்டெக்கு கூறுகின்றது.

தாக்கம்
-------

இப்புழுவால் உலக அளவில் 5.5-8.7 பில்லியன் அமெரிக்கத் டெலர் பெறுமதியான சேதம் ஏற்பட்டதாகக் கணிக்கப்பட்டது. இதனை நீக்குவதற்கு 15 பில்லியன் அமெரிக்கத் தொலர் செலவாகியிருக்கலாம் எனவும் கணிக்கப்பட்டது. அத்துடன், இணையத்துடன் இணைக்கப்பட்ட கணினிகளின் பத்து விழுக்காட்டு அளவிலான கணினிகள் இதனால் பாதிக்கப்பட்டிருக்கலாம் எனக் கணிக்கப்பட்டது.

இவற்றையும் பார்க்க
------------------

* கோட் ரெட் (கணினிப் புழு)
* கணினி நச்சுநிரல்

மேற்கோள்கள்
-----------

1. 1 2 3  Eric Chien (12 மார்ச் 2002). "VBS.LoveLetter.Var". Symantec. 16 ஆகத்து 2015 அன்று பார்க்கப்பட்டது.
2. 1 2  "VBS/Loveletter@MM". McAfee. 15 செப்டம்பர் 2015 அன்று பார்க்கப்பட்டது.
3. ↑  Deborah Galea (11 மே 2015). "The ILoveYou legacy--how malware has changed in the past 15 years". BetaNews. 15 செப்டம்பர் 2015 அன்று பார்க்கப்பட்டது.
4. ↑  George Garza. "Top 10 worst computer viruses". Catalogs. 16 ஆகத்து 2015 அன்று பார்க்கப்பட்டது.
5. ↑  Jason Buckland. "The 'love' bug". MSN Tech & Gadgets. 2011-10-27 அன்று மூலம் பரணிடப்பட்டது. 5 ஏப்பிரல் 2014 அன்று பார்க்கப்பட்டது. Unknown parameter `|=` ignored (உதவி)
6. ↑  "Język angielski i niemiecki". *Gazeta Edukacja*: pp. 1. 2008 ஏப்பிரல் 19-20.
**ஐலா கீட்டோ** (*Aila Inkeri Keto*, பிறப்பு: மார்ச் 14, 1943) ஆத்திரேலியாவின் குயின்ஸ்லாந்து மாநிலத்தில் மழைக்காடுகள் பாதுகாப்பு அமைப்பின் நிறுவனரும், அதன் தலைவரும் ஆவார். இவ்வமைப்பு இப்போது *ஆத்திரேலிய மழைக்காடுகள் பாதுகாப்பு அமைப்பு* என அழைக்கப்படுகிறது. இவர் ஆத்திரேலியாவின் குயின்ஸ்லாந்து மாநிலத்தில் பிறந்தவர். உயிர் வேதியியல் படிப்பை முடித்து குயின்ஸ்லாந்து பல்கலைக்கழகத்தில் பணிபுரிந்தார். இவர் 1994, 2000, 2001 ஆம் ஆண்டுகளில் ஆத்திரேலியாவில் விருதுகள் வழங்கப்பட்டு கெளரவிக்கப்பட்டார். 2005 ஆம் ஆண்டு *வால்வோ சுற்றுச்சூழலியல் விருது* (Volvo Environment Prize) இவருக்கு வழங்கப்பட்டது.

மேற்கோள்கள்
-----------

1. ↑  "Keto, Aila Inkeri (1943 - )". Bright Sparcs Biographical entry. 2008-02-29 அன்று பார்க்கப்பட்டது.
2. ↑  Williams, Christine (2006). *Green power: Environmentalists who have changed the face of Australia*, Lothian Books, pp. 87-96.
3. ↑  "It's an Honour". Australian Government. 2011-05-26 அன்று மூலம் பரணிடப்பட்டது. 2008-02-28 அன்று பார்க்கப்பட்டது.
4. ↑  "Volvo awards protection of biodiversity". Volvo Environment Prize. 2008-01-08 அன்று மூலம் பரணிடப்பட்டது. 2008-02-28 அன்று பார்க்கப்பட்டது.
**ஒளிவேதியியல் பிரதிபலிப்பு அட்டவணை** (PRI) என்பது ஒரு பிரதிபலிப்பு அளவீடு ஆகும். 
ஸ்டான்ஃபோர்டு பல்கலைக்கழகத்தில் கர்னெஜி அறிவியல் துறையில் 
கிறிஸ்டோபர் ஃபீல்ட் என்பவாின் மேற்பார்வையில் முனைவா் பட்டம் பெறுவதற்கான பயிற்சியில் இருந்த ஜான் கமோன் என்பவரால் இது உருவாக்கப்பட்டது. PRI இலை தொகுதிகளில் உள்ள கரோட்டினாய்டு நிறமிகளில் (எ.கா.புதல் மஞ்கள் நிறமிகள்) ஏற்படும் மாற்றங்களை உணரக் கூடியது.
கரோடினாய்ட் நிறமிகள் ஒளிச்சேர்க்கையில் ஒளியின் செயல்திறன் அதாவது இலை தொகுதிகள் ஒரு அலகு உறிஞ்சிய கார்பன் டை ஆக்சைடு விகிதத்தை குறிக்கின்றன.இதனால், தாவர உற்பத்தி மற்றும் குறைபாடு பற்றிய ஆய்வுகளில் இது பயன்படுத்தப்படுகிறது.PRI தாவரங்களில் ஏற்படும் குறைபாடுகளை அளவிடுவதால் இது செயற்கைக்கோள் தரவுகள் அல்லது பிற தொலைநிலை உணர்விகளிலும் பயன்படுகிறது. தாவர ஆரோக்கியத்தை மேம்படுத்த பசுமையான புல்வெளிகளிலும், காடுகளிலும்,விவசாய பயிர்களிலும் பயன்படுத்தப்படுகிறது. 531 மற்றும் 570 nm அலைநீளத்தில் பிரதிபலிப்பு (ρ) ஐ பயன்படுத்தி 
PRI என்பது பின்வரும் சமன்பாடுகளால் வரையறுக்கப்படுகிறது:

{\displaystyle PRI={\frac {(\rho 531-\rho 570)}{(\rho 531+\rho 570)}}}
சில ஆசிாியா்கள் இவ்வாறு பயன்படுத்துவா்

{\displaystyle PRI={\frac {(\rho 570-\rho 531)}{(\rho 570+\rho 531)}}}
மதிப்பானது –1 முதல் 1 வரை இருக்கும்.

ஆதாரங்கள்
---------

* ENVI Users Guide
* John Gamon, Josep Penuelas, and Christopher Field (1992). A narrow-waveband spectral index that tracks diurnal changes in photosynthetic efficiency. Remote Sensing of environment, 41, 35-44.
* Drolet, G.G. Heummrich, K.F. Hall, F.G. Middleton, E.M. Black, T.A. Barr, A.G. and Margolis, H.A. (2005). A MODIS-derived photochemical reflectance index to detect inter-annual variations in the photosynthetic light-use efficiency of a boreal deciduous forest. Remote Sensing of environment, 98, 212-224.
**ஒழுகூர் திரிகாலேசுவரர் கோயில்** என்பது தென்னிந்தியாவின், தமிழ்நாட்டின், இராணிப்பேட்டை மாவட்டம், வாலாசாபேட்டை அருகில் எட்டு கி.மீ தொலைவில் உள்ள ஒழுகூர் என்ற ஊரில் உள்ள சிவத்தலமாகும். முக்காலங்களுக்கு அதிபதியாக இருக்கும் ஈசன், இத்தலத்தில் திரிகாலன் என்கிற பெயரில் விளங்குகிறார்.

வரலாறு
------

திரிகாலேசுவரர் கோயிலானது ஏழாம் நூற்றாண்டுக்கு முற்பட்ட கோயிலாக தெரிகிறது. இது பிற்காலப் பல்லவர்களால் கற்றளியாக, தூங்கானை மாட (கஜபிருஷ்ட விமானம்) அமைப்பில் கட்டபட்டுள்ளது. பத்தாம் நூற்றாண்டில் இப்பகுதியை ஆண்ட ‘விஜய மகாராஜன்’ என்று அழைக்கபட்ட பார்த்திவேந்திரவர்மன் ஆட்சிக் காலத்திலும், பன்னிரண்டாம் நூற்றாண்டில் உத்தமத்தொண்டைமான் ஆட்சிக் காலத்திலும் கோயிலில் பல திருப்பணிகள் மேற்கொள்ளபட்டுள்ளதாக கல்வெட்டுகள் வழியாக அறியவருகிறது. ‘ஜெயங்கொண்ட சோழ மண்டலத்து படுவூர் கோட்டத்து ஒழுகூர் நாட்டைச் சேர்ந்த ஒழுகூர்’ என்று கல்வெட்டுகள் இந்த தலத்தைக் குறிப்பிடுகின்றன. அதன்பிறகு பதினெட்டாம் நூற்றாண்டில் ஆர்க்காட்டைச் சேர்ந்த பச்சையப்ப செட்டியாரால் இக்கோயிலுக்குத் திருப்பணிகள் மேற்கொள்ளப்பட்டு, 1804 இல் குடமுழுக்கு நடத்தபட்டுள்ளது.

கோயில் அமைப்பு
--------------

இக்கோயிலில் வடக்கு நோக்கிய நிலையில் இரண்டு நிலைகளில் இராசகோபுரம் உள்ளது. இராச கோபுரத்தில் மூன்று சுதைக்கலசங்கள் உள்ளன. கோயிலானது ஒற்றைப் பிராகாரத்தைக் கொண்டுள்ளது. கருவறையில் மூலவரான திரிகாலேசுவரர் லிங்கவடிவில் கிழக்கு நோக்கிய நிலையில் சதுரபீட ஆவுடையாருடன் காட்சியளிக்கிறார். இவரை அகத்தியர் பிரதிட்டை செயத்தாக தொன்மக்கதை நிலவுகிறது. வடமேற்குப் பிராகாரத்தில் அம்பிகை திரிபுரசுந்தரி தனி சந்நிதியில் உள்ளார். இவர் நான்கு கரங்களுடன் பின்னிரு கைகளில் அங்குசம், பாசம் ஏந்தியும் முன்னிரு கைகளை அபய வரத முத்திரைகளில் வைத்துள்ளார். பரிவார தெய்வங்களாக விநாயகர், முருகர், சண்டிகேசர் போன்றோர் உள்ளனர். இந்த தெய்வச் சிலைகள் புதிதாகச் செய்து வைக்கப்பட்டவை. பழைய சிலைகள் களவாடப்பட்டுவிட்டன. இக்கோயிலில் சப்தமாதர்களுக்கு சிலைகள் பிரதிட்டை செய்யப்பட்டு உள்ளன, என்றாலும் சிலைகள் களவாணப்பட்டதால் இதில் சில சிலைகளே எஞ்சி உள்ளன.

இங்கு விக்னேஸ்வரி என்கிற பெயரில் ஒரு தனி சிற்றாலயத்தில் விநாயகர் உள்ளார். இந்த விநாயகரின் உருவத்தில் பெண் அம்சம் ஏதும் இல்லை. ஆனால் இவர் பெண் பெயரிலேயே அழைக்கபடுகிறார் இந்தப் பல்லவர் காலத்து விநாயகர் இரண்டு கரங்களுடன் காட்சியளிக்கிறார்.

குறிப்புகள்
-----------

1. ↑  "தீவினைகளை அகற்றும் திரிகாலேஸ்வரர் கோவில், கட்டுரை, மாலைமலர், 2020 செபடம்பர் 16". 2020-10-29 அன்று மூலம் பரணிடப்பட்டது. 2020-11-04 அன்று பார்க்கப்பட்டது.
2. 1 2 3  முக்காலமாகி நிற்கும் திரிகாலேஸ்வரர், கட்டுரை, மகேந்திரவாடி உமாசங்கர், இந்து தமிழ், 2020 அக்டோபர் 8
லெக்கார்ன் கோழி மற்றும் சேவல்
**லெக்கார்ன் கோழி** ( Leghorn இத்தாலிய மொழி: Livorno or Livornese) என்பது ஒரு கோழி இனமாகும். இந்தக் கோழி இனம் நடு இத்தாலியில் தோன்றியது ஆகும். இக்கோழிகள் முதலில் 1828 ஆம் ஆண்டு வட அமெரிக்காவுக்கு ஏற்றுமதி செய்யப்பட்டன. அமெரிக்காவிலிருந்து 1870 ஆம் ஆண்டு பிரிட்டனில் இக்கோழிகள் அறிமுகப்படுத்தப்பட்டன. வெள்ளை லெக்கார்ன் கோழிகளையே உலகின் பல நாடுகளில் வளர்க்கின்றனர். லெக்கார்ன் கோழிகளில் வெள்ளை லெக்கார்ன் தவிர்த்து வேறுபல வகைகள் இருந்தாலும் அவை குறைவான அளவே உள்ளன.

விளக்கம்
--------

வெள்ளை லெக்கார்ன் கோழிகளின் கால்கள் வெளிரிய மஞ்சள் நிறத்திலும், குறுகலாகவும், கனத்தும் இருக்கும். இவற்றின் கால் விரல்களும் குறுகியவை. இதனால் இக்கோழிகளால் சரிவர நடக்க இயலாது. கனத்த தேகம் உள்ளவர்கள் போல காலை அகட்டி வைத்து அசைந்து அசைந்து நடக்கும். இவற்றின் கொண்டை இரத்த சிவப்பு நிறமுடையதாக இருக்கும். இவற்றின் உடல் முழுவதும் வெள்ளை நிற பளபளக்கும் இறகுகள் அடர்ந்திருக்கும். இக்கோழிகள் ஆண்டுக்கு சராசரியாக 280 முட்டைகள் வரை இடும் சிலசமயம் 300–320 வரை கூடுதலாகவும் முட்டை இடும்.

மேற்கோள்கள்
-----------

1. ↑  "Standards".. 2017-03-03 அன்று மூலம் பரணிடப்பட்டது. 8 சனவரி 2017 அன்று பார்க்கப்பட்டது. External link in `|publisher=` (உதவி)
2. ↑  "Livorno Atlante delle razze di Polli - Razze italiane". *கட்டுரை*.. 8 சனவரி 2017 அன்று பார்க்கப்பட்டது. External link in `|publisher=` (உதவி)
மொழி இலக்கணத்தில், எண்ணிக்கையைக் குறிக்கும் இலக்கண வகைகளில் ஒன்று **ஒருமை** ஆகும். ஒருமை, ஒன்றைக் குறிக்கும். *கண்* என்னும் சொல் ஒரு கண்ணைக் குறிப்பதால் இஃது ஒருமைச் சொல் எனப்படுகின்றது. தமிழ் மொழியில், பெயர்ச்சொல், வினைச்சொல் இரண்டுமே எண் குறிப்பனவாக உள்ளன. பல மொழிகளில் ஒருமையுடன் பன்மை என்னும் பலவற்றைக் குறிக்கும் இன்னொரு எண் வகை காணப்பட, வேறு சில மொழிகளில் இரண்டைக் குறிக்கும் இருமை என்னும் எண்வகையும் உள்ளது.

ஒருமைப் பெயர்ச்சொற்கள்
----------------------

கீழே தரப்பட்டிருப்பவை சில ஒருமைப் பெயர்ச்சொற்களாகும்.

* பழம்
* குடை
* நிழல்
* ஒலி
* பறவை

ஒருமைப் பதிலிடு பெயர்கள்
------------------------

தமிழில், தன்மை, முன்னிலை, படர்க்கை ஆகிய இடங்களில் உள்ள பதிலிடு பெயர்களின் ஒருமை வடிவங்களைக் கீழே காண்க.

* நான் - (தன்மை)
* நீ - (முன்னிலை)
* அவன் - (படர்க்கை, ஆண்பால்)
* அவள் - (படர்க்கை, பெண்பால்)
* அது - (படர்க்கை, ஒன்றன்பால்)

ஒருமை வினைச்சொற்கள்
-------------------

*செய்* என்னும் வினைச்சொல் வேறுபாடுகளின் ஒருமை வடிவங்கள்.

| - | பால் | இறந்தகாலம் | நிகழ்காலம் | எதிர்காலம் |
| --- | --- | --- | --- | --- |
| **தன்மை** | - | செய்தேன் | செய்கிறேன் | செய்வேன் |
| **முன்னிலை** | - | செய்தாய் | செய்கிறாய் | செய்வாய் |
| **படர்க்கை** | ஆண்பால் | செய்தான் | செய்கிறான் | செய்வான் |
| பெண்பால் | செய்தாள் | செய்கிறாள் | செய்வாள் |
| ஒன்றன்பால் | செய்தது | செய்கிறது | செய்யும் |
பென்சில்வேனியாவில் உள்ள ஆர்மோனியாவின் சிலை
**ஆர்மோனியா** (*Harmonia*, /hɑːrˈmoʊniə/; பண்டைக் கிரேக்கம்: Ἁρμονία), பண்டைய கிரேக்க இலக்கியங்களில் கூறப்படும் ஓர் இறவாத பெண் கடவுள் ஆவார். இவர் ஒற்றுமை மற்றும் நல்லிணக்கம் ஆகியவற்றின் கடவுளாகத் திகழ்கிறார். இவருக்கு இணையான [[உரோம்|உரோமைக் கடவுள் கான்கோர்டியா. இவருக்கு எதிரான குணம் கொண்ட கிரேக்க கடவுள் ஏரிசு, (உரோமைக் கடவுள் இரிசு). இவருடைய உடன்பிறப்புகள் எரோசு, குபிட், பிலேகியாசு, ஆதிரெத்தியா, மற்றும் போபோசு, தெய்மோசு இரட்டையர்கள் ஆகியோராவர். இவரது பெற்றோர் அப்ரோடிட் (காதலின் கடவுள்), ஏரெசு (போரின் கடவுள்) ஆகியோராவர்.

ஆர்மோனியாவின் அட்டிகை
---------------------

"ஆர்மோனியாவின் சபிக்கப்பட்ட அட்டிகை" என்பது ஒரு புகழ்பெற்ற பழங்காலக் கதையாகும். சியுசு கடவுள் ஆர்மோனியவிற்கு கட்மசு என்பவரைத் தந்தார். அவர்கள் இருவரின் திருமணத்தன்று கடவுள்கள் அனைவரும் வந்து வாழ்த்தினர். அப்போது எப்பெசுடசு கடவுள் ஆர்மோனியாவிற்குக் கல்யாண பரிசாக ஒரு மேலங்கி மற்றும் அட்டிகை ஆகியவற்றைத் தந்தார். அந்த அட்டிகை ஆர்மோனியாவின் அட்டிகை என்று அழைக்கப்படுகிறது. அதை அணிந்த அனைவருக்கும் துரதிருஷ்டம் வந்தது. சில கதைகளில் ஆர்மோனியா அந்த அட்டிகையை அப்ரோடிட் அல்லது எராவிடம் இருந்து பெற்றதாகவும் கூறப்படுகிறது.
பாகோ தேசிய பூங்கா, சரவாக், மலேசியா
**சுந்தா செல்ஃபு சதுப்புநில சூழல் மண்டலம்** (*Sunda Shelf mangroves ecoregion*) போர்னியோ தீவுகள், மலேசியா மற்றும் இந்தோனேசியாவின் கிழக்கு சுமத்ரா தீவுகளின் கடற்கரையின் தனித்துவ சதுப்புநில உயிரியல் பகுதிகளில் உள்ளது. இப்பகுதிகள் நீள் மூக்கு குரங்குகளின் தாயகமாகும். 

நிலப்பரப்பு மற்றும் கடல் வனவிலங்குகளுக்கு முக்கியமான வாழ்விடமாக இருப்பதுடன், இச்சதுப்புநிலங்கள் கடற்கரையின் வடிவத்தை பாதுகாக்கின்றன.

தாவரங்கள்
---------

உலகின் பெரும்பாலான சதுப்புநிலக் காடுகளை விட இங்கு அதிகமான தாவர இனங்கள் உள்ளன. ஐந்து வெவ்வேறு வகையான சதுப்புநிலங்கள் பிராந்தியத்தின் சில பகுதிகளில் ஆதிக்கம் செலுத்துகின்றன: பூக்கும் தாவர வகைகளான அவிசென்னியா மற்றும் சோனெரேசியா இனங்கள் அதிக உப்புத்தன்மை நீரும் வலிமையான அலைகளும் கொண்ட கடற்கரைகளில் உள்ளன. இவற்றுக்குப் பின்னால் உள்ள சதுப்புநிலங்களில் ரைசோபோரா எனப்படும் வெப்பமண்டல சதுப்புநில மரங்களின் இனமும், புருகுயேரா எனப்படும் சதுப்புநில சிற்றினத் தாவரங்களும் கானப்படுகின்றன. நைபா புரூடிகன்சு பனை இனங்கள் நன்னீர் ஓடைகளிலும் உள்நாட்டிலும் காணப்படுகின்றன.

விலங்குகள்
----------

புரோபோசுகிசு குரங்கு எனப்படும் நீள்மூக்கு குரங்குகள் இப்பகுதிகளில் காணப்படும் பாலூட்டி வகை விலங்கினமாகும். இக்குரங்குகள் இத்தகைய சதுப்பு நில கடற்கரை வாழ்விடங்களில் மட்டுமே வாழ்கின்றன. பறவைகளிலும் பல இனங்கள் இப்பகுதிகளில் காணப்படுகின்றன.

அச்சுறுத்தல்கள் மற்றும் பாதுகாப்பு
----------------------------------

விறகு, விவசாயம், இறால் வளர்ப்பு போன்ற கிராம, நகர்ப்புற மேம்பாட்டிற்காகவும் நிலத்தை சுத்தப்படுத்துவதற்காகவும் மரங்கள் வெட்டப்படுவதால் இந்த சதுப்புநிலங்கள் பாதிக்கப்பட்டு சுற்றுச்சூழல் அமைப்புகளும் பாதிப்புக்கு உள்ளாகும் நிலையில் உள்ளன. மலேசியாவின் போர்னியோ பாகோ தேசிய பூங்கா, இந்தோனேசியாவில் உள்ள தஞ்சங் புட்டிங் மற்றும் குனுங் பலுங் தேசிய பூங்காக்கள், சுமத்ரா பெர்பாக் மற்றும் செம்பிலாங் தேசிய பூங்காக்கள் உட்பட ஏராளமான பாதுகாக்கப்பட்ட பகுதிகளில் சதுப்புநிலங்கள் ஒரு பகுதியாக இருந்தாலும் உயிரினங்களின் வாழ்விட இழப்பு நீடிக்கிறது.

மேற்கோள்கள்
-----------

1. ↑  "Sunda Shelf Mangroves". *One Earth* (ஆங்கிலம்). 2022-04-09 அன்று பார்க்கப்பட்டது.
2. ↑  "World Species : Ecoregion : Sunda Shelf mangroves". *worldspecies.org*. 2022-04-09 அன்று பார்க்கப்பட்டது.
ஒரு நிறுமச் செயலர் தனியார் துறை அல்லது பொதுத்துறை நிறுவனத்தில் மூத்த பதவியில் உள்ளவர் ஆவார். ஐக்கிய அமெரிக்க மற்றும் கனேடிய நாடுகளில், பொதுப்பட்டியலிடப்பட்ட நிறுவனங்களில், ஒரு நிறுவனத்தின் செயலர் பொதுவாக ஒரு பெருநிறுவனச் செயலர் என்றும் அழைக்கப்படுகிறார். ஒரு நிறுவனத்தின் திறமையான நிர்வாகத்திற்கு நிறுவனத்தின் செயலர் பொறுப்பேற்கிறார். குறிப்பாகச் சட்டரீதியான மற்றும் ஒழுங்குமுறைத் தேவைகளுக்கு நிறுவனம் கட்டுப்படுவதை உறுதி செய்வதற்கும், இயக்குநர்கள் குழுவின் முடிவுகள் செயல்படுத்தப்படுவதை உறுதி செய்வதற்கும் அவர் பொறுப்பேற்கிறார்.

ஒரு நிறுமம் தொடர்புடைய சட்டம் மற்றும் ஒழுங்குமுறைகளுக்கு இணங்குவதை நிறுமத்தின் செயலர் உறுதிசெய்கிறார். மேலும், குழு உறுப்பினர்களுக்கு அவர்களின் சட்டப் பொறுப்புகள் குறித்துத் தெரியப்படுத்துகிறார். நிறுமச் செயலாளர்கள் சட்ட ஆவணங்களில் நிறுமத்தின் பெயரிடப்பட்ட பிரதிநிதி ஆவார். மேலும், நிறுமம் மற்றும் அதன் இயக்குநர்கள் சட்டத்திற்குள் செயல்படுவதை உறுதி செய்வது அவர்களின் பொறுப்பாகும். பங்குதாரர்களுடன் பத்திரங்களைப் பதிவுசெய்து தொடர்புகொள்வதும், ஈவுத்தொகை செலுத்தப்படுவதை உறுதி செய்வதும், இயக்குநர்கள் மற்றும் பங்குதாரர்களின் பட்டியல்கள் மற்றும் ஒராண்டின் கணக்குகள் போன்ற நிறுமத்தின் பதிவுகளைப் பராமரிப்பதும் நிறுமச் செயலாளரின் பொறுப்பாகும்.

இந்திய நிறுமச் செயலர்
---------------------

இந்தியாவில், "இந்திய நிறுமச் செயலர்கள் நிறுவனம்" (ஐசிஎஸ்ஐ)நிறுமச் செயலாளர்களின் தொழிலை ஒழுங்குபடுத்துகிறது. ஐ.சி.எஸ்.ஐ என்பது ஒரு சட்டரீதியான தொழில்முறை அமைப்பாகும். இந்நிறுவனம் 50,000 க்கும் மேற்பட்ட இணை உறுப்பினர்களைக் கொண்டுள்ளது.

பணியமர்த்தப்பட்ட பட்டய செயலாளர்கள், தலைமை நிர்வாகிகள் மற்றும் நிர்வாகமற்ற இயக்குநர்கள், நிர்வாகிகள் மற்றும் நிறுமச் செயலர்கள் என இந்நிறுவனத்தில் பணியாற்றுகின்றனர். சில பட்டயச் செயலர்கள் தங்கள் சொந்த நிறுமங்களில் பெருநிறுவனச் செயலக நிர்வாகிகள் அல்லது மேலாளர்கள் அல்லது பெருநிறுவனச் செயலக இயக்குநர்கள் என்றும் அழைக்கப்படுகிறார்கள்.

வட அமெரிக்கப் பொது நிறுவனங்களின் பல பெருநிறுவனச் செயலர்கள், வழக்கறிஞர்கள் மற்றும் சிலர் தங்கள் நிறுமத்தில் பொது ஆலோசகராகப் பணியாற்றுகிறார்கள்.இது அவர்களின் கடமைகளை நிறைவேற்ற உதவியாக இருக்கும். இருப்பினும், ​​சட்ட ஆலோசனை என்பது என்ன?, சலுகையால் எவ்வாறு பாதுகாக்கப்படுகிறது? மற்றும் வணிக ஆலோசனை என்ன என்பதில் இது தெளிவின்மையை உருவாக்கும்.

சான்றுகள்
---------

1. 1 2 3  French, Derek (2018-09). "17. Company officers, secretary and auditor". *Law Trove*. doi:10.1093/he/9780198815105.003.0017. .
2. ↑  Sharma, Sunil (2020-01-24), "Economic Value of Skills Development for India", *The Economics of Skills: Pathways to Employability*, CSMFL Publications: 19–46, ISBN 978-81-940692-8-7, 2020-08-30 அன்று பார்க்கப்பட்டது
**நிறங்களின் பட்டியல்** (*List of colours*) இங்கே தரப்படுகின்றது. இப்பட்டியலில் நிறங்களும் அவற்றின் பெயர்களும் தரப்பட்டுள்ளன.

நிறங்களின் பட்டியல்
-------------------



தனிச் சுழியம்



காடிப் பச்சை



வானம்



வானநீலம்



ஆபிரிக்க ஊதா



வான்படை நீலம் (உரோயல் வான்படை)



வான்படை நீலம் (ஐக்கிய அமெரிக்க வான்படை)



வான்மேனீலம்



அலபாமாக் கருஞ்சிவப்பு



அலைசு நீலம்



வேற்றுலகமாந்தர் அக்குள்



அலிசரின் கருஞ்சிவப்பு



கலப்புமாழைச் செம்மஞ்சள்



முற்பழம்



அறைக்கீரை



அறைக்கீரைக் கடுவூதா



அறைக்கீரை இளஞ்சிவப்பு



அறைக்கீரை ஊதா



அறைக்கீரைச் சிவப்பு



அமேசன்



அம்பர்



அம்பர் (தானுந்துப் பொறியியலாளர் குமுகம்/ஐரோப்பியப் பொருளியல் ஆணையம்)



அமெரிக்க உரோசா



சுகந்திக்கல்



அண்டுரொயிட்டுப் பச்சை



கதிர்ப்பெதிர் வெள்ளை



பண்டைய பித்தளை



பண்டைய வெண்கலம்



பண்டைய கத்தரிப்பூச்சிவப்பு



பண்டைய மாணிக்கம்



பண்டைய வெள்ளை



நீலமும் பச்சையும்



அரத்திப் பச்சை



சருக்கரை முற்பழம்



அஃகம்



இந்திர நீலம்



ஆட்டிக்குத் தேசி



படைத்துறைப் பச்சை



ஆசனிக்கு



கூனைப்பூ



ஏரைலைட்டு மஞ்சள்



நீற்றுச் சாம்பல்



சாத்தாவாரி



அணுத் தேனரந்தம்



தங்கப் பழுப்பு



ஆரியோலின்



தங்கமாழைப்பல்லி



ஆனைக்கொய்யா



அசுட்டெக்குத் தங்கம்



வானீலம்



வானீலம் (வலை நிறம்)



வானீல மூடுபனி



வானீல வெள்ளை

  


குழந்தை நீலம்



குழந்தை நீலக் கண்கள்



குழந்தை இளஞ்சிவப்பு



குழந்தைப் பொடி



பேக்கர்-மில்லர் இளஞ்சிவப்பு



பந்து நீலம்



வாழைப் பித்து



வாழை மஞ்சள்



வங்காளதேசப் பச்சை



பாபி இளஞ்சிவப்பு



கூலக்களஞ்சியச் சிவப்பு



போர்க்கப்பற் சாம்பல்



அங்காடி



அழகு நீலம்



நீரெலி



வெளிறிய பழுப்பு



துமித்த நீலம்



Big dip o’ruby

  



Big Foot Feet



Bisque



Bistre



Bistre brown



Bitter lemon



Bitter lime



Bittersweet



Bittersweet shimmer



கருப்பு



Black bean



Black Coral



Black leather jacket



Black olive



Black Shadows



Blanched almond



Blast-off bronze



Bleu de France



Blizzard Blue



Blond



நீலம்



Blue (Crayola)



Blue (Munsell)



Blue (NCS)



Blue (Pantone)



Blue (pigment)



Blue (RYB)



Blue Bell



Blue-gray



Blue-green



Blue Jeans



Blue Lagoon



Blue-magenta violet



Blue sapphire



Blue-violet



Blue yonder



Blueberry



Bluebonnet



Blush



Bole



Bondi blue



Bone



Booger Buster



Boston University Red



Bottle green



Boysenberry



Brandeis blue



பித்தளை



Brick red



Bright cerulean



Bright green



Bright lavender



Bright lilac



Bright maroon



Bright navy blue



Bright pink



Bright turquoise



Bright ube



Bright Yellow (Crayola)



Brilliant azure



Brilliant lavender



Brilliant rose



Brink pink



British racing green



Bronze



Bronze Yellow



Brown (traditional)



Brown (web)



Brown-nose



Brown Sugar



Brown Yellow



Brunswick green



Bubble gum



Bubbles



Bud green



Buff



Bulgarian rose



Burgundy



Burlywood



Burnished Brown



Burnt orange|ஆரஞ்சு 



Burnt sienna



Burnt umber



Byzantine



Byzantium
**மந்திர மருத்துவம்** என்பது மனிதர்களுக்கு வருகின்ற நோய்களை மந்திரத்தின் துணையால் நீக்குவதாகும்.  இந்த மருத்துவ முறை இந்தியாவில் தற்போதும் வழக்கத்தில் உள்ளது. இது மக்களின் நம்பிக்கையை சார்ந்ததாகும். 

இந்த மந்திர மருத்துவம் கொண்டு மக்களை சமய மாற்றம் செய்வதும் வழக்கத்தில் உள்ளன. சமண மன்னாக இருந்த கூண் பாண்டியனின் வெம்மை நோயை ஞானசம்பந்தன் தீர்க்க, மன்னன் சைவ சமயத்திற்கு மாறினார் என பெரியபுராணம் கூறுகிறது.

இந்து சமயம்
-----------

இந்து சமயத்தில் மந்திரங்களால் மனித நோயினை குணப்படுத்த முடியும் என நம்பிக்கை உள்ளது. இந்து சமய பெரு தெய்வ வழிபாட்டில் மந்திரங்களை அதற்குண்டான முறைகளைப் பின்பற்றி சொல்வதாலும், எண்ணிக்கையை அடிப்படையாகக் கொண்டு 108, 1008 முறைகள் ஜபிப்பதாலும் நோயை குணப்படுத்தலாம். 

மிருத்யுஞ்ஜய எனும் மந்திரத்தால் இறந்தவர்களை உயிர்பிக்க முடியுமென இந்து புராணங்கள் கூறுகின்றன. 2011ல் டாக்டர் சார் என்பவர் மருத்துவமனையில் சிகிச்சைக்காக அனுமதிக்கப்பட்டு, இந்த மந்திரத்தின் காரணமாக பிழைத்ததாக கனவில் ஒலித்த குரல்! என்ற கட்டுரையில் விகடன் குறிப்பிட்டுள்ளது. 

### நாட்டாறியல்

நாட்டார் தெய்வ கோயில்கள் பலவற்றிலும் தீய சக்திகளுக்கு எதிரான மந்திர சடங்குகள் மனித உடல் நலனுக்காக நடத்தப்படுகின்றன. 

1. மந்திரித்தல் - கயிறு, தகடு, ஓலை
2. கண்ணேறு அகற்றுதல்
3. திருநீறு போடுதல்
4. வேப்பிலை அடித்தல்
5. பில்லி சூனியம், செய்வினை அகற்றுதல்

### மருத்துவர்கள்

மந்திர மருத்துவம் செய்கின்றவர்களை அம்மக்கள் பூசாரி, பேயோட்டி, பாம்புக்கடி மருத்துவர், எலும்பு முறிவு வைத்தியர், மந்திரவாதி, சாமியாடி, அருளாடி, நாட்டு வைத்தியர் என பல பெயர்களில் அழைக்கப்படுகிறார்கள்.

பிற மதங்களில்
-------------

இசுலாமிய வழிபாட்டிடமான மசூதி, தர்காவில் குழந்தைகளுக்கான பிணிகளுக்கு மந்திரித்தல் மற்றும் மந்திர கயிறு கட்டுதல் போன்றவை செய்யட்படுகின்றன. 

கிறித்துவ மாநாடுகளில் தீய ஆவி விரட்டுதல், உடல் வலி, உடல் நோயை குணப்படுத்த மந்திர மருத்துவத்தை பயன்படுத்துகின்றனர்.

ஆதாரங்கள்
---------

1. ↑
2. ↑   மரணத்தை வெல்லும் மிருத்யுஞ்ஜய மந்திரம்
மே 17, 2
3. ↑   விகடன் - கனவில் ஒலித்த குரல் - 14/10/2014
4. ↑
**மந்சோர் போர்** *(Battle of Mandsaur)* என்பது மராட்டியப் பேரரசின் படைகளுக்கும் இராசபுத்திரர்களின் படைக்கும் இடையே இந்தியாவின் மந்சோரில் நடைபெற்ற போராகும்.  மல்கர் ராவ் மராட்டியப் படைகளுக்குத் தலைமை தாங்கினார். இரசபுத்திரப் படைகளுக்கு செயசிங் தலைமை தாங்கினார். இப்போரில் செயசிங் 1733 ஆம் ஆண்டில் தோற்கடிக்கப்பட்டார். புந்தேல்கண்ட் , பண்டி பகுதிகளைக் கைப்பற்றி மல்கார்ராவ் ஒல்கார் ஆட்சியமைத்தார்

வரலாறு
------

மந்சோர் போர் கி.பி 1733 இல் நடைபெற்றது. மராட்டிய பேரரசர் பேரரசை விரிவாக்கும் எண்னம் கொண்டிருந்தார், இராசபுத்திரர்களிடமிருந்து நாட்டைக் கைப்பற்றி ஆட்சியமைக்கும் ஆசையும் கொண்டார். கச்வாகா இராசபுத்திரர்களை தன்னுடைய எதிரிகளாகக் கருதினார்.

விளைவுகள்
---------

மந்சோர் போரில் மராட்டியர்கள் பெற்ற பின்வரும் விளைவுகளை கொண்டிருந்தது:
சிந்தியர்களும் ஓல்கார்களும் ராசத்தான் மீது தங்களது தாக்குதலை புதுப்பிக்க ஊக்கமும் ஆதரவும் பெற்றனர். 
கோட்டா மற்றும் பண்டியை அடுத்த போர் இலக்காக மராட்டியர்கள் முடிவு செய்தனர்,

மேற்கோள்கள்
-----------

1. ↑  P. K. Sethi, S. K. Bhatt, R. Holkar. *A study of Holkar state coinage*, page 32
மந்திரா அணை
இந்தியாவின் ஒடிசாவின் சுந்தர்கட் மாவட்டத்தில் கன்ஸ்பஹால் அருகே **மந்திரா அணை** (*Mandira Dam*) அமைந்துள்ளது. இந்த அணையானது சில வாரங்களுக்குப் பார்வையாளர்களுக்காக மூடப்பட்டுள்ளது. இது சங்க் ஆற்றின் குறுக்கே மந்திராவிலிருந்து 16 கி.மீ. தொலைவில் கட்டப்பட்டுள்ளது. அணையிலிருந்து வரும் நீர் ரூர்கேலா எஃகு ஆலைக்குப் பயன்படுத்தப்படுகிறது.  இந்த அணை 1957க்குப் பிறகு கட்டப்பட்டது. அணையினை இப்பகுதியில் அமைப்பதற்காக 2400 குடும்பங்கள் இடம்பெயர்ந்தது, இவர்களில் 843 பேர் மீள் குடியேற்றப்பட்டனர்.

சுற்றுலா
--------

இந்த நீர்த்தேக்கத்தில் சுற்றுலாப் பயணிகள் படகு சவாரி செய்ய வசதிகள் உள்ளன. இதன் அருகில் உள்ள தொடருந்து நிலையம் தென்கிழக்கு இரயில்வேயின் ஹவுரா-மும்பை பிரதான பாதையில் கன்ஸ்பஹாலில் அமைந்துள்ளது. ரூர்கேலா மிக நெருக்கமான சந்திப்பு நிலையம். கன்ஸ்பஹால் மற்றும் ரூர்கேலாவிலிருந்து இருசக்கர வாகனம், தனியார் வாகனங்கள், டாக்சிகள், ஆட்டோ மற்றும் பேருந்து சேவை மூலம் அணையை அடையலாம்.

 மந்திரா அணை

மேற்கோள்கள்
-----------

1. ↑  Risks and Reconstruction by Michael M. Cernea, Chris McDowell
2. ↑  Hydrology and Water Resources of India by Sharad K. Jain, Pushpendra K. Agarwal, Vijay P.
3. ↑  The legacy of G.S. Ghurye by Govind Sadashiv Ghurye, A. R. Momin
4. ↑  Encyclopedia of Tourism Resources in India by Manohar Sajnani

வெளி இணைப்புகள்
---------------

* விக்கிமபியாவில் மந்திரா அணை
**மந்த இணை விளைவு** (Inert Pair Effect) என்பது இடைநிலைத் தனிமங்களைத் தொடர்ந்து வரும் கனமான தனிமங்களில் உள்ள வெளிக்கூட்டு எலக்ட்ரான்கள் பிணைப்பில் பங்கெடுக்க இயல்பாக முனையாத மந்தத் தன்மையைக் குறிக்கும் விளைவாகும். இது கூடுதல் நிலைப்புத் தன்மையோடு தொடர்புடைய ஒரு கருத்தாகும். தனிம வரிசை அட்டவணையின் 13 முதல் 16 வரையில் உள்ள தொகுதிகளில் காணப்படும் இடைநிலைத் தனிமங்களைத் தொடர்ந்த கனமான தனிமங்கள் அதன் தொகுதி ஆக்சிசனேற்ற நிலையை விட இரண்டு குறைவான ஆக்சிசனேற்ற நிலைகளே அதிக நிலைப்புத்தன்மை கொண்டவையாக உள்ளன.  மந்த இணை என்ற சொற்றொடர் நெவில் சிட்விக் என்பவரால் 1927 ஆம் ஆண்டில் முன்மொழியப்பட்டது.  இத்தகைய அணுக்களில் 's' வெளிக்கூட்டில் உள்ள எலக்ட்ரான்கள் உட்கருவுடன் அதிதீவிர கவர்ச்சி விசையால் பிணைக்கப்பட்டுள்ளதால் அந்த எலக்ட்ரான்களை நீக்கி அயனியாக்கவோ, பகிரவோ இயலாத நிலை காணப்படுகிறது.

p-தொகுதித் தனிமங்களில் நாம் கீழே செல்லும்போது, அடுத்தடுத்த தனிமங்களில் அடுத்த d அல்லது f கூடுகள் சேர்வதைக் காணலாம். இந்த d அல்லது f கூடுகள் தான் மந்த இணை விளைவை ஏற்படுத்துகின்றன. உண்மையில் குறிப்பிடப்பட்ட கூடுகளினால் வெளிப்படுத்தப்படும் எலக்ட்ரான் திரைவிளைவானது வலிமை குறைந்ததாக இருப்பதால் உட்கருவில் உள்ள மின்சுமையானது வெளிப்புறக் கூட்டில் உள்ள எலக்ட்ரான்களை எளிதில் ஈர்க்கிறது. இதன் காரணமாக, வெளிப்புறக் கூட்டில் உள்ள எலக்ட்ரான்கள் வினைகளில் பங்கேற்க முடியாமல் செய்கிறது. இது அந்த எலக்ட்ரான்களை மந்தமாக்குகிறது. இதன் காரணமாகவே இத்தகு வெளிக்கூட்டு எலக்ட்ரான்கள் மந்த இணை எலக்ட்ரான்கள் என அழைக்கப்படுகின்றன.

விளக்கம்
--------

உதாரணமாக தொகுதி 13 இல் உள்ள தாலியத்தைப் (Tl) பொறுத்தவரை TlIII சேர்மங்கள் ஒப்பீட்டளவில் அரிதாகக் காணப்பட்டாலும், +1 ஆக்சிசனேற்ற நிலையானது மிகுந்த நிலைப்புத்தன்மை கொண்டதாக இருக்கிறது. இதனையொத்த தனிமங்களின் +1 ஆக்சிசனேற்ற நிலையின் நிலைப்புத்தன்மையானது பின்வரும் வரிசையினைப் பெற்றுள்ளது:

AlI < GaI < InI < TlI.
இதே மாதிரியான ஒரு நிலையானது தொகுதி 14, தொகுதி 15 மற்றும் தொகுதி 16 ஐச் சார்ந்த தனிமங்களிலும் தொடர்கிறது. ஒவ்வொரு தொகுதியிலும் கனமான தனிமங்களான, அதாவது. காரீயம், பிசுமத் மற்றும் பொலோனியம் ஆகியவை முறையே +2, +3, மற்றும் +4 ஆக்சிசனேற்ற நிலைகளில் ஒப்பீட்டளவில் நிலைத்தன்மை உடையதாக இருக்கின்றன.

மேற்கோள்கள்
-----------

1. ↑  "What is the insert pair effect?". chemistry.stackexchange.com. 24 சூன் 2019 அன்று பார்க்கப்பட்டது.
2. ↑  Nevil Sidgwick (1927). *The Electronic Theory of Valency*. Oxford: Clarendon. பக். 178–81. .
3. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.
***பேரரசு*** (*Perarasu*) விஜயகாந்த், டெபினா பானர்ஜி, பிரகாஷ் ராஜ், சரத் பாபு, பாண்டியராஜன், ஆனந்த் ராஜ், நாசர் ஆகியோர் நடிப்பில் பிரவீண் மணி இசையமைப்பில் 2006ம் ஆண்டு வெளிவந்த தமிழ்த் திரைப்படம் ஆகும். உதயன் இந்த திரைப்படத்தை இயக்கியிருந்தார். இத்திரைப்படம் கலப்படமற்ற வழக்கமான நல்ல காவல்துறையினருக்கும், கெட்டவர்களுக்கும் இடையே நடக்கும் கதையம்சம் கொண்ட மசாலா திரைப்படம். பேரரசு விஜயகாந்தின் முந்தைய படங்களான வல்லரசு, புலன் விசாரணை போன்ற திரைப்படம்தான். அதை ஒவ்வொரு சட்டகத்திலும் காணமுடியும். சட்டத்தை காப்பவர், அழிப்பவர் என இரு கதாபாத்திரங்களை விஜயகாந்த் ஏற்றிருந்தார். சண்டை காட்சிகளில் பறந்து பறந்து உதைத்தாலும் ரத்தமின்றி கோரமான முறையில் இல்லாமல் இருந்தது.

கதை
---

இது துப்பறியும் கதையை அடிப்படையாக கொண்டது. மையப்புலனாய்வுச் செயலக (சி.பி.ஐ) அதிகாரியான காசி விசுவநாத் (விஜயகாந்த்) மர்மமான முறையில் காணாமல் போன நீதிபதி சதாசிவத்தை (நாசர்) கண்டுபிடிக்க விசாரணை மேற்கொள்கிறார். காசி விசுவநாதனுடன் இளைய அதிகாரிகளான கேசவன் நாயர் (ஆனந்த் ராஜ்), காவலர் (பாண்டியராஜன்) ஆகியோர் குழுவாக நியமிக்கப்படுகின்றனர்.

விரைவில் மாநில அமைச்சரான இலக்கியம் (பிரகாஷ் ராஜ்) மூன்று உயர் காவல்துறை அதிகாரிகள் உதவியோடு நகர்த்தில் நடக்கும் அனைத்து குற்றங்களுக்கும் பின்னால் இருப்பதை காசி கண்டுபிடிக்கிறார். திடிரென மூன்று காவல்துறை அதிகாரிகளும் ஒருவர் பின் ஒருவராக கொல்லப்பட, இதனை செய்வது காசி போல் தோற்றமுள்ள ஒருவர் இருப்பது தெரிகிறது. காசியின் இரட்டை சகோதரனான, பேரரசு பழிவாங்கும் நடவடிக்கையாக அவர்கள் கொல்லப்பட்டது தெரியவருகிறது.

பாஞ்சாலங்குறிச்சியில் தலைவனை தேர்ந்தெடுக்கும் கிராம தலைவர் (சரத் பாபு) இரண்டு மகன்களோடு வாழ்ந்து வருகிறார். மன்சூர் அலிகான் மற்றும் பிரகாஷ் ராஜ் ஆகியோரை சட்டமன்ற உறுப்பினர் பதவியில் இருந்து விலக காரணமான சரத்பாபுவை கொல்கின்றனர். இதை நேரில் பார்த்த பேரரசு பழிவாங்க துடிக்கிறார். அவர்களிடமிருந்து குடும்பத்தை காப்பாற்றிய சந்திரசேகர் மூலம் தெரிந்து கொள்கிறார்.

கடைசியில் இலக்கியன் இருக்கும் நாற்காலிக்கு அடியில் வெடிகுண்டை பொருத்துகிறார். காசி, இலக்கியனை காப்பாற்ற வேண்டியிருப்பதால், இலக்கியனின் அறைக்கு சென்று அவருடன் சேர்ந்து சாகவும் துணிகிறார். காசி தன் வேலைக்காக தன் உயிரையும் விட துணிந்ததை நினைத்து பேரரசு பெருமையடைகிறார். அதனால் இருவரையும் காப்பாற்றுகிறார் ஆனால் இலக்கியன் அவரை சுட்டுவிடுகிறான். காசி இலக்கியனை சுட்டுவிடுகிறார் பேரரசு பழியை ஏற்றுகொண்டு உயிரை விடுகிறார். கடைசியில் காசி கதாநாயகியை கல்யாணம் முடித்து தான் பிறந்த கிராமத்திற்கு திரும்புகிறார்.

நடிப்பு
-------

* இலக்கியனாக பிரகாஷ் ராஜ்
* கந்தசாமியாக பாண்டியராஜன்
* கேசவனாக ஆனந்த் ராஜ்
* பேரரசு/காசிவிசுவநாதனாக விஜயகாந்த்
* ஜாஸ்மினாக ரகசியா
* சரத் பாபு
* டெபினா பானர்ஜி
* நாசர்
* மன்சூர் அலிகான்
* ரியாஸ் கான்

வசூல்
-----

விஜயகாந்த் ரமணா படத்திற்கு பின் பெரிய வெற்றிபடமாக பேரரசு அமைந்தது. இந்தியா முழுவதும் 90% தொடக்கம் கிடைத்தது. 8 கோடி செலவில் எடுக்கப்பட்டு 14 கோடி அறுவடை செய்து வணிக ரீதியாக வெற்றியடைந்தது.

மேற்கோள்கள்
-----------

* Perarasu Soundtrack at Softtamil.Net
* Perarasu Gallery at Softtamil.Net
* Perarasu Trailer at Softtamil.Net
* இணையதள திரைப்பட தரவுத்தளத்தில் *Perarasu*
**பேரழிவு நிவாரண உதவிக்கான தொலைத்தொடர்புகள்** (Telecommunications for Disaster Relief (TDR) என்பது பன்னாட்டுத் தொலைத்தொடர்பு ஒன்றியத்தால் ஏற்படுத்தப்பட்ட ஒரு திட்டமாகும். இத்திட்டம் நெருக்கடி நிலைகளில், தகவல் தொடர்பு எளிதில் கிடைக்ககூடிய வகையில் உலகளவில் இணைந்து செயலாற்றும் வகையில் விரிவாக்கப்பட்டுள்ளது. 2004 இந்தியப் பெருங்கடல் நிலநடுக்கமும் ஆழிப்பேரலையால் இந்தோனேசியாவில் பெரும் அழிவுகள் ஏற்பட்டன. இத்தூண்டுதல் தான் இத்திட்டம் நிறுவுவதற்கு காரணமாக அமைந்தது. 

TDR  க்காக ITU  +888 என்ற நாட்டிற்கான குறியீட்டை ஒதுக்கியது. மனிதாபிமானப் பணிகளை ஒருங்கிணைக்கும் ஐக்கிய நாடுகளின் அலுவலகத்தால் TDR நிர்வகிக்கப்படுகிறது. எண்கள் ஒரு குறிப்பிட்ட நிவாரண நடவடிக்கையின் காலத்திற்கு மட்டுமே ஒதுக்கப்படுகின்றன. மேலும் ஒரு எதிர்கால நிகழ்வுக்காக மீண்டும் பயன்படுத்தப்படலாம்.

மேற்கோள்கள்
-----------

1. ↑  "List of ITU-T Recommendation E.164 assigned country codes 15.IV.2009" (PDF). 2009-04-15. 2010-10-20 அன்று பார்க்கப்பட்டது.

வெளி இணைப்புகள்
---------------

* ITU-T Workshop on Telecommunications for Disaster Relief, 2003
* ITU-T Action Plan for Standardization on Telecommunications for Disaster Relief and Early Warning (TDR/EW), 2005 பரணிடப்பட்டது 2006-04-29 at the வந்தவழி இயந்திரம்
* ITU-T Newslog Telecommunications for Disaster Relief (TDR) பரணிடப்பட்டது 2017-07-16 at the வந்தவழி இயந்திரம்
**பேரரசி டோவாகர் சிக்சி** (Empress Dowager Cixi - நவம்பர் 29, 1835 – நவம்பர் 15, 1908), சீனாவின் நடைமுறை ஆட்சியாளராக இருந்தார். சீனாவில் **வெஸ்ட் டோவாகர்' பேரரசி** எனப் பெயர் பெற்றிருந்த இவர் மஞ்சு யாகே நாரா இனக்குழுவைச் சேர்ந்தவர். அதிகார பலமும், மக்களால் விரும்பப்படும் தன்மையும் கொண்டவராக இருந்த இவர், 1861ல் தனது கணவர் இறந்ததிலிருந்து 1908ல் தான் இறக்கும்வரை 48 ஆண்டுகள் மஞ்சு சிங் வம்ச ஆட்சியின் நடைமுறை (de facto) ஆட்சியாளராக இருந்தார்.

சாதாரண மஞ்சு குடும்பதைச் சேர்ந்தவராக இருந்தாலும், பேரரசர் சியாபெங்கின் வைப்பாட்டியாக இருந்ததனால், கணவன் இறந்தபின்னர், அவரது மகன் பேரரசர் டாங்சியையும், மருமகன் பேரரசர் குவாங்சுவையும் பெயரளவிலான பேரரசராக வைத்துக்கொண்டு நடைமுறையில் முழுக் கட்டுப்பாட்டையும் தன்னிடமே வைத்துக்கொண்டு ஆண்டுவந்தார். இவ்விரு பேரரசர்களுமே ஆட்சிக் கட்டுப்பாட்டைத் தம்மிடமே எடுத்துக்கொள்ள முயன்றும் அது அவர்களால் முடியாமற்போனது. இவர் தனது ஆட்சிக் காலத்தில் ஒரு பழைமைவாதியாக விளங்கினார். அரசியல் முறையைச் சீரமைப்பதை அவர் எதிர்த்துவந்தார். இவரது ஆட்சியை ஒரு தனிமனித ஆட்சியாகக் கருதும் வரலாற்றாளர்கள், சிங் வம்சத்தினதும், இதனால் சீனப் பேரரசினதும் வீழ்ச்சிக்கு இவரது ஆட்சியை முக்கிய காரணியாகக் குறிப்பிடுகின்றனர்.
**பேரன்** என்பது மகன் அல்லது மகளின் மகன் என்பதைக் குறிக்கும் உறவுமுறைச் சொல்லாகும். தந்தையின் அல்லது தாயின் தந்தையைக் குறிக்கும் உறவுமுறைச் சொல்லாகவும் இது பயன்படுவதுண்டு. ஒரு குடும்பத்தின் ஒன்றுவிட்ட தலைமுறை ஆண்களில் ஒரு தலைமுறையினருக்கு மற்றத் தலைமுறையினரின் உறவுமுறை இதுவெனலாம். ஒருவருக்கு அவரது சொந்தப் பிள்ளைகளின் ஆண் பிள்ளைகளை மட்டுமன்றி, அவரது உடன்பிறந்தோரின் பிள்ளைகளையும் பேரன் என்றே குறிப்பிடுவர். சில சமயங்களில், உடன்பிறந்தாரின் பிள்ளைகளைப் "பேரன் முறை கொண்டவன்" அல்லது "பேரன் வேணும்" என்றும் குறிப்பிடுவது உண்டு.

சொற்பிறப்பு
-----------

"பேரன்" என்ற சொல் "பெயரன்" என்னும் சொல்லிலிருந்து மருவியது. ஒரு காலத்தில் தமிழர்களில் பலர் தமது ஆண் பிள்ளை ஒருவருக்குத் தமது தந்தையின் பெயரை இடுவது வழக்கம். தற்காலத்திலும் சில குடும்பங்களில் இவ்வழக்கு உள்ளது. இவ்வாறு பெயரைக் கொண்டவன் என்ற பொருளில் பெயரன் என்னும் சொல் உருவானதாகச் சொல்லப்படுகின்றது. 

ஒருவர் தனது மூத்த தலைமுறைப் பேரர்களை அழைக்கும்போது "தாத்தா", "பாட்டா" போன்ற சொற்களால் அழைப்பர் சில பகுதிகளில் "அப்பு" போன்ற சொற்களையும் பயன்படுத்துவது உண்டு. தற்காலத்தில், சில தமிழ்ப் பிள்ளைகள் தமது மூத்த தலைமுறைப் பேரர்களைக் குறிப்பிடும்போது தந்தையின் தந்தையை "அப்பப்பா" என்றும் தாயின் தந்தையை "அம்மப்பா" என்றும் அழைக்கின்றனர். இச் சொற்கள் "அப்பாவின் அப்பா", "அம்மாவின் அப்பா" என்பவற்றின் சுருக்கப் பெயராக உள்ளது.
**லெக்கி பூங்கொத்தி** (*Legge's flowerpecker*)(*டைகேயம் வின்சென்சு*) அல்லது **வெள்ளை தொண்டை பூங்கொத்தி** என்பது சிறிய குருவி ஆகும். இது இலங்கையில் மட்டும் வாழக்கூடிய அகணிய உயிரியாகும். ஆத்திரேலியா பறவையியல் வல்லுநரான வில்லியம் வின்சென்ட் லெக்கியின் நினைவாகப் பெயரிடப்பட்டது.

லெக்கி பூங்கொத்தி காடுகள் மற்றும் தோட்டங்கள் உட்பட மரங்கள் நன்கு நிறைந்த வாழிடங்களில் இனப்பெருக்கம் செய்யும் பொதுவான பறவையாகும். மரங்களில் தொங்கிக்கொண்டிருக்கும் பணப்பை போன்ற தன்னுடைய கூட்டில் இரண்டு முட்டைகள் வரை இடும்.

விளக்கம்
--------

 *டை.. வின்சென்சு* ஆண் மற்றும் பெண் கீழே உள்ள *டை. மெலனோசாந்தம்* ஒப்பிடும்போது.
இது மிகச் சிறிய குருவி வகை ஆகும். ஆனால் ஒப்பீட்டளவில் 10 cm (3.9 அங்) அளவு நீளமுடையது. இதன் எடை எடை தோராயமாக 9 g (0.32 oz). குட்டையான வால், குறுகிய தடித்த வளைந்த அலகு மற்றும் குழல் போன்ற நாக்கினை உடையது. குழல் போன்ற நாக்கமைப்பானது இதன் உணவில் அமிர்தத்தின் முக்கியத்துவத்தைப் பிரதிபலிக்கின்றன. இருப்பினும் பெர்ரி, சிலந்தி மற்றும் பூச்சிகளைக் கூட உணவாக உண்ணுகின்றன.

ஆண் பூங்கொத்தி நீல-கருப்பு மேல் பகுதியுடன், வெள்ளை தொண்டை மற்றும் மேல் மார்பகம் மற்றும் மஞ்சள் கீழ் மார்பகம் மற்றும் தொப்பையுடன் காணப்படும். பெண் பறவை மந்தமான, ஆலிவ்-பழுப்பு மேல் பகுதிகளுடன் காணப்படும்.

கலாச்சாரத்தில்
--------------

இலங்கையில் இந்தப் பறவையினை சிங்கள மொழியில் லங்கா பிலச்சா (ලංකා පිලච්ච) என்று அழைக்கின்றனர். இலங்கையின் ஒரு ரூபாய் தபால் தலையில் இதன் உருவம் அச்சிடப்பட்டது.

மேற்கோள்கள்
-----------

1. ↑  BirdLife International (2016). "*Dicaeum vincens*". *IUCN Red List of Threatened Species* **2016**: e.T22717490A94535215. doi:10.2305/IUCN.UK.2016-3.RLTS.T22717490A94535215.en.. பார்த்த நாள்: 12 November 2021.
2. ↑  Beolens, Bo & Michael Watkins (2003) *Whose Bird?: Men and women commemorated in the common names of birds*, Christopher Helm, London.
3. ↑  Mammides, C. Chen, J. Goodale, U. M. Kotagama, S. W. Sidhu, S. & Goodale, E. (2015).
4. ↑

வெளி இணைப்புகள்
---------------

* இணைய பறவை சேகரிப்பில் பூங்கொத்து வீடியோக்கள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3026821
* விக்கியினங்கள்: Dicaeum vincens
* ADW: Dicaeum\_vincens
* ARKive: dicaeum-vincens
* Avibase: 6D7110408CCB6BAF
* BirdLife: 22717490
* ஈபேர்டு: whtflo1
* EoL: 1051725
* GBIF: 2484688
* iNaturalist: 13398
* IRMNG: 10212047
* ITIS: 559752
* IUCN: 22717490
* Xeno-canto: Dicaeum-vincens

 |
**வில்லியம் லெசுட்டர் செல்ப் ஆண்ட்ரூசு** *(William Lester Self Andrews)* என்பவர் ஓர் அமெரிக்க வேதியியலாளர் ஆவார். வளர்ந்து வரும் உலோக ஒருங்கிணைப்பு சேர்மங்களின் குவாண்டம் வேதியியல் துறையில் இவரது பங்களிப்புகள் உள்ளன. வர்கினியா பல்கலைக்கழகத்தில் வேதியியல் பேராசிரியராகப் பணிபுரிந்து வில்லியம் ஓய்வு பெற்றார். 2010 ஆம் ஆண்டு மூலக்கூற்று நிறமாலையியல் துறையில் இயர்ல் கே பிளையர் பரிசு இவருக்கு வழங்கப்பட்டது. தாழ்வெப்பப் பொருள்களில் அதிர்வு நிறமாலையுடன் குவாண்டம் கணக்கீடுகள் இணைப்பு குறித்து இவருடைய ஆய்வுகள் இருந்தன. பல மூலக்கூறுகள், அயனிகள் மற்றும் அணைவுகளை அடையாளம் காண இவரது கண்டுபிடிப்பு பேருதவி புரிந்தது .

வட கரோலினாவின் லிங்கன்டன் நகரத்தில் வில்லியம் பிறந்தார். 1963 ஆம் ஆண்டு மிசிசிபி மாநில பல்கலைக்கழகத்தில் வேதிப் பொறியியல் படிப்பில் முதலாவது பட்டம் பெற்றார். முனைவர் பட்டத்தை 1966 ஆம் ஆண்டு பெர்க்லியில் இயற்பிய வேதியியலில் பெற்றார். 

2007 ஆம் ஆண்டு ஆய்வு செய்யப்பட்ட பாதரச டெட்ராபுளோரைடின் கட்டமைப்பு. HgF4 *சேர்மத்திற்கான முதலாவது ஆதாரம், பேராசிரியர் ஆண்ட்ரூசு இணைந்து உருவாக்கியது*

மேற்கோள்கள்
-----------

1. ↑  *2010 Earle K. Plyler Prize for Molecular Spectroscopy & Dynamics Recipient*, American Physical Society
2. ↑  X. Wang; L. Andrews; S. Riedel; M. Kaupp (2007), "Mercury is a Transition Metal: The First Experimental Evidence for HgF4", *Angew. Chem. Int. Ed.* (46): 8371–8375, doi:10.1002/anie.200703710, PMID 17899620

புற இணைப்புகள்
--------------

|  |  |
| --- | --- |
|  | Scholia has an *author* profile for ***லெசுட்டர் ஆண்ட்ரூசு***. |

* List of publications பரணிடப்பட்டது 2014-01-02 at the வந்தவழி இயந்திரம் — 818 papers from 1966 to 2013
* University of Virginia பரணிடப்பட்டது 2009-08-05 at the வந்தவழி இயந்திரம் — profile
வங்கதேசத்தில் லெட்சுமிபூர் மாவட்டத்தின் அமைவிடம்
**லெட்சுமிபூர் மாவட்டம்** (Lakshmipur District) (வங்காள மொழி: লক্ষ্মীপুর জেলা, தெற்காசியாவின் வங்காள தேசத்தின் தென்கிழக்கில் சிட்டகாங் கோட்டத்தில் அமைந்துள்ளது. இம்மாவட்டத்தின் நிர்வாகத் தலைமையிடம் **லெட்சுமிபூர்** நகரம் ஆகும்.

எல்லைகள்
--------

1440 சதுர கிலோ மீட்டர் பரப்பளவு கொண்ட இம்மாவட்டம் வடக்கில் சந்திரபூர் மாவட்டம், தெற்கில் போலா மாவட்டம் கிழக்கில் நவகாளி மாவட்டம் மற்றும் கொமில்லா மாவட்டம், மேற்கில் பரிசால் மாவட்டம் மற்றும் போலா மாவட்டம் எல்லைகளாக உள்ளது.

மாவட்ட நிர்வாகம்
----------------

1,440 சதுர கிலோ மீட்டர் பரப்பு கொண்ட லெட்சுமிபூர் மாவட்டத்தில், 202 சதுர கிலோ மீட்டர் பரப்பு மலை க்காடுகளைக் கொண்டது. இம்மாவட்டத்தை நிர்வாக வசதிக்காக ஐந்து துணை மாவட்டங்களாகப் பிரிக்கப்பட்டுள்ளது. அவைகள்:
லெட்சுமிபூர் சதர், ராணிபூர், ராம்கஞ்ச், ராம்கதி மற்றும் கமல்நகர் ஆகும்.

உள்ளாட்சி அமைப்புகள்
--------------------

லெட்சுமிபூர் மாவட்டத்தில் ஐம்பத்தி எட்டு ஊராட்சி ஒன்றியங்களும், 547 ஊராட்சி மன்றங்களும் கொண்டுள்ளது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, லெட்சுமிபூர் மாவட்ட மக்கள் தொகை 17,29,188 ஆகும். அதில் ஆண்கள் 8,27,780 ஆகவும், 9,01,408 ஆகவும் உள்ளனர்.
பாலின விகிதம் நூறு பெண்களுக்கு 92 ஆண்கள் வீதம் உள்ளனர். 3,65,339 வீடுகள் உள்ளது. சராசரி எழுத்தறிவு 49.4% ஆகவுள்ளது.

பிற தகவல்கள்
------------

இம்மாவட்டத்தின் அதிக பட்சமாக 34. 3°செல்சியஸ் வெப்பமும், குறைந்த பட்சமாக 14.4°C வெப்ப நிலையும் கொண்டது. ஆண்டின் சராசரி மழைப் பொழிவு 3,302 மில்லி மீட்டர் ஆகும். மெக்னா ஆறு, தகாதியா ஆறு, கடாகாளி ஆறு, மற்றும் புலுவா ஆறுகள் இங்கு பாய்கிறது. பிரம்மபுத்திரா போன்ற ஆறுகள் நீர் வழி படகுப் போக்குவரத்திற்கு பயன்படுகிறது.

இம்மாவட்டத்தில் நெல், கோதுமை, ஆமணக்கு, சணல், மிளகாய், உருளைக்கிழங்கு சோளம், சோயாபீன்ஸ், நிலக்கடலை, கரும்பு முக்கிய பயிர்கள் ஆகும். மேலும் மா, பழா, வாழையுடன் பப்பாளி, எலுமிச்சம் பழம், கொய்யாப் பழம் மற்றும் தென்னை பயிரிடப்படுகிறது. படகுகள், மாட்டு வண்டிகள் போக்குவரத்திற்கு பயன்படுத்தப்படுகிறது.

மேற்கோள்கள்
-----------

விக்கிமீடியா பொதுவகத்தில்,  
 ***Lakshmipur District***   
என்பதின் ஊடகங்கள் உள்ளன. 


1. ↑  Md. Shajahan (2012). "Lakshmipur District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Community Report Lakshmipur Zila June 2012
[*தொடர்பிழந்த இணைப்பு*]
3. ↑  "লক্ষ্মীপুর জেলা তথ্য বাতায়নে আপনাকে স্বাগতম". Dclakshmipur.gov.bd. 2012-02-27 அன்று மூலம் பரணிடப்பட்டது. 2012-02-14 அன்று பார்க்கப்பட்டது.

வெளி இணைப்புகள்
---------------

* DC Office, Lakshmipur பரணிடப்பட்டது 2011-08-23 at the வந்தவழி இயந்திரம்